sasicodes/solvari-1 huggingface dataset:
என்று அவ்வப்போது பரிசோதித்துப் பாருங்கள் கேமராக்கள் மனங்களாகவும் வாரமொருமுறை அடுத்தவர் பார்வையில் இருந்து நியாய தர்மத்தை சுட்டிக்காட்டும் பிக் பாஸும் நீங்களாகவே இருந்து பாருங்கள்.
ஒவ்வொரு முறையும் அச்சொல் மனதில் எழும்போதெல்லாம் விரல் விட்டு எண்ணியிருந்தால் ஒருவேளை படிப்படியாக சொற்கள் மறைந்து எண்ணிக்கை மட்டும் எஞ்சியிருக்கக்கூடும்.
திருச்சியில் பஸ்ஸ்டாண்டிற்கு பக்கத்தில் குறைந்த வாடகையில் ரூம் யாருக்கும் அவ்வளவு சீக்கிரத்தில் கிடைக்காதென நீலகண்டன் அடிக்கடிச் சொல்வான்அவன் பிடித்துக்கொடுத்ததால்.
முட்டை தேய்த்த பளபளப்பான பழைய சுண்ணாம்புச் சுவர்களும் அழுக்கேறிய கனத்த மரக்கதவும் பச்சைநிற மடிப்பு ஜன்னல் கதவுகளும் மாட்டின் கருத்த மூக்குபோன்ற பழையபாணி உருண்டை சுவிட்ச்களும் முன்பு நல்ல லாட்ஜாக வாழ்ந்திருக்க வேண்டுமென வந்ததுமே நினைத்துக்கொண்டேன்.
போதையின் உச்சத்தில் அவன் அனுபவித்த பெண்களின் உடல் வனப்புகளைப் பற்றி சிலாகிக்கத்தொடங்கி பின் தாளாத புலம்பல்களாக அது ஓய்ந்து விடும்.
உள்ளுக்குள் ஓடும் எண்ணம் அறுபடும் வரை அவ்வெண்ணிக்கை நிற்காது.. உர எக்ஸ்போர்ட் நிறுவனத்தில் மேலாளராக சேர்ந்த பின்பு ஊருக்கு போகும்போதெல்லாம் என்மீது ஒருவித அகந்தை சிதறடித்து வந்தமர்ந்துகொள்ளும்.
உரநிறுவனத்தைப் பற்றி சித்திராவிடம் சொல்லிக்கொண்டிருக்கும்போது அப்பா பீடி இழுத்தபடியே கட்டிலின் விளிம்புக்கு வந்து கேட்டுக்கொண்டிருந்தார்.
சிவப்பு வெல்வேட் குஷன் இருக்கைகளில் பிளாஸ்டிக் காகிதங்கள் பிரிக்கப்படாமல் புது மணப்பெண் போல வெட்கப்பட்டு அது அமர்ந்திருப்பதாக நினைத்தேன்.
அட்டனக்கால்போட்டு உட்கார்ந்து அப்போது பார்த்த சினிமா வசனங்களை ஒப்பிப்பதும் பக்கவாட்டிலிருக்கும் சாய்வு சக்கரத்தின் அடியில் அமர்ந்து வண்டி ஓட்டுவதுமாக என் பொழுதுகள் அதனுடன் கரைந்திருக்கின்றன.
கோயில்களில் மொட்டை எடுப்பதற்கும் பிணத்திற்கு நாவித சடங்கு செய்வதற்கு மட்டும் அவர் கூட நான் வருவது அவருடைய சாவின் வரை விளங்கமுடியாததாக இருந்தது.
எட்டு புளியமரங்கள் ஒரு வனம்போல சுற்றி அமைந்திருக்கும் இடத்தில்தான் தாத்தா கத்தியும் உடைந்த கண்ணாடி சட்டத்தையும் வைத்து கடையைத் தொடங்கினார்.
திருமணத்திற்கு பின்பு அம்மாவின் ஓயாத நமச்சலினாலே அப்பா பஞ்சாய்த்து பிரசிடென்டைப் பார்த்து அங்கு சிமென்டு சிலாப்புகள் செறுகி கடையை கொஞ்சம் பெரிதாக விஸ்தரித்ததாக தாத்தா சொல்வார்.
என் இன்மை அவருக்குள் கொஞ்சம் கொஞ்சமாக வன்மமாக ஊற்றெடுத்து விடுமுறைக்கு வரும்போது என்மேல் பீறிடுவதை உணர்ந்திருக்கிறேன்.
அறைக்கு வெளியிலிருந்து புகைபோல வெளிச்சம் கசிந்ததில் அறையினுள் ஒவ்வொரு பொருட்களாக உயிர் பெற்று கண்களுக்கு புலப்பட்டுக்கொண்டிருந்தன.
இருளுக்குள் தயங்கி நிற்பவர்களை கண்டுவிட்டால் மெல்ல தாளத்திற்கு இசைவது போல தலையை ஆட்டிச்சிரிப்பாள் அதுவே அவளை எதிர்கொள்ள இளகுவாக்கும்.
அடுத்த கணம் திமுதிமுவென வெளியே நிற்கும் ஆம்னிக்கு கூட்டிப்போவதும் நொடியில் ஆம்னி இருளில் விருட்டென மறைந்து விடுவதையும் அப்பாலிலிருந்த பார்த்திருக்கிறேன்.
பாக்கெட்டில் ஆயிரம் மட்டுமே இருந்ததை கவனித்து தயக்கமாகக் கேட்டேன்.. அவள் முறைப்பது போல ரூம் வாடக ஒங்கப்பனா தருவான்.. என்றாள்.
அலுவலகத்தில் என் மீது கவிந்த அருவருப்புணர்வும் மன அழுத்தமும் இப்படி பஸ்ஸ்டாண்டை சுற்ற வைத்திருப்பதாக அவளிடம் சொன்னேன்.
நான் ஏதும் பேசாது கைலியை அவிழ்த்துக் கட்டியவாறு நீர் மொன்டு பருக குனிந்தபோது களைந்தச் சேலையை அள்ளி உடம்பில் வீசியபடி ஐநூற வெச்சுகிட்டுதான் இப்பிடி கெடந்து பொரண்டியா..தேவுடியா பயலே.. என்றவள் ஆவேசத்துடன் என் நெஞ்சைப் பிடித்து திருப்பினாள்.
என் நெஞ்சு வெறித்தனமாக அடித்ததைக் காட்டிக்கொள்ளாமல் பாக்கெட்டிலிருந்த சிகரெட்டை பற்றவைக்காமல் உருட்டிக்கொண்டிருந்தேன்.
மரக்கதவு பின்னால் கிடந்த செறுப்பை மாட்டியபடி ஒங்க அப்பன் அம்பட்டையன்கிட்ட செரக்கே வந்துட்டு இப்பிடிதான் காசு குடுப்பானுவளா என்றாள்.
ஒம்மொவரைய பாத்தா ஒரு மசிறும் வரலஒனக்கு அந்த நம்பருங்கலே பரவாலஒனக்கு எவன் வாரன்எல்லாம் பல்லு போன பாம்பு வந்து உருண்டுட்டு போவுது.. சீ நாயே எந்திரிச்சு போடீஇனி இங்க பாத்தன்னா ஒதச்சு கொண்ணுடுவேன்.. அவள் கதவு மூலையில் பன்றி போல சுருண்டு கிடந்தாள்.
ரசம் போன கண்ணாடி சட்டத்தையும் தொடைகளில் தையல் போட்ட கிழிந்த நாற்காலியை மட்டுமே வெகுநாட்களாக தனிமையில் அமர்ந்து பார்த்துக்கொண்டிருந்ததாக அப்பாவின் நண்பர்கள் சொன்னார்கள்.
என் வயதொத்த பையன்களை வழியில் பார்க்கின்ற போது சார் போன மாசம் கடப்பக்கம் வரல போல என்று ஏக்கமான சிரிப்போடு கேட்பதை நானே பார்த்திருக்கிறேன்.
குஷனும் வாசனை பௌடரும் கொண்ட கண்ணாடி பிரேம் போட்ட புதிய கடைகள் எங்கள் ஊர் பஸ்ஸ்டாப் முக்கில் அப்போதே ஆரம்பித்திருந்தன.
உடனே அந்நினைவை களைக்க சித்ராவை நினைத்தேன் அம்மா படத்தை ஞாபகப் படுத்தினேன் நீலகண்டனை நினைத்தேன் அவனின் முன்னோக்கி எட்டிப்பார்க்கும் வளைந்த காதுகளை ஞாபகத்தில் கொண்டவந்தேன் அவனின் கண்களை நினைத்தேன் திரும்பவும் கோகிலாவின் கண்களே தெளிந்து வந்தது.
அவரின் அந்த கருகிய உடலை சுத்தமான வெள்ளை வேட்டியில் போத்தியிருந்ததும் வெந்த சதையிலிருந்து நீர் வந்து கொண்டேயிருந்ததும் சித்ரா அவரின் உடலில் விழுந்து அழுதபோது அச்சதைகள் கொழகொழவென கலைந்து வேட்டித்துணியில் ஈரமாக படிந்ததும் ஒவ்வொன்றாக நினைவில் வரும்.
என்றேன் உடைந்த குரலில் தெரியும்.. அவந்தான் யாரோ கட்சி ஆளுக்கு அனுப்பி வெச்சுருக்கான்.. இது ஒன்னும் சொவமா இருக்கலனு அந்தாளு இவ புருசன ஒதச்சுட்டானாம்.. புருசக்காரன் கோவத்துல அண்டாவ தூக்கி அவ குண்டில போட்டு போயிட்டடான்.
கடந்த ஆண்டு நடைபெற்ற அகில இந்திய மருத்துவ நுழைவுத் தேர்வில் மின்ணணு சாதனங்களைப் பயன்படுத்தி மாணவர்கள் முறைகேடுகளில் ஈடுபட்டதால் மறு தேர்வு நடத்தப்பட்டது.
காந்தியின் அரசியல் கருத்துருவாக்கத்தின் தொடக்க காலத்திலிருந்தே நவீனத் தொழில்நுட்பத்தின் மீதான ஒவ்வாமை அவருக்கு வெளிப்பட்டுக்கொண்டே வந்தது.
நவீனத் தொழில்நுட்பத்தின் சில சாதகமான அம்சங்களை அவரும் அவ்வப்போது பயன்படுத்தினாலும் அவற்றின் மீதான விமர்சனத்துடனும் விமர்சித்துக்கொண்டே அவற்றைப் பயன்படுத்துகிறோமே என்ற குற்றவுணர்ச்சியுடனுமே பயன்படுத்திவந்தார்.
இங்கிலாந்து நாட்களில் அங்கு அவர் கண்ட பெரிய பெரிய கட்டிடங்கள் பிரம்மாண்டமான தொழிற்சாலைகள் பெருந்திரள் உற்பத்தி டிராம்கள் ரயில்கள் கார்கள் முதலானவை அவருக்கு அச்சத்தை ஏற்படுத்தின.
ஒரு பத்திரிகையின் வாசகருக்கும் அதன் ஆசிரியருக்கும் இடையிலான கேள்விபதில் உரையாடல் போல காந்தி எழுதியிருக்கும் அந்தப் புத்தகத்தில் வாசகர் தற்போதைய நாகரிகத்தைப் பற்றி கேள்வி கேட்கிறார்.
அதற்கு ஆசிரியர் காந்தி இப்படிச் சொல்கிறார் ஐரோப்பாவின் மக்கள் நூறு வருடங்களுக்கு இருந்ததைவிட நன்றாகக் கட்டப்பட்ட வீடுகளில் இன்று வாழ்கிறார்கள்.
நிறைய ஆடைகள் பூட்ஸ் போன்றவற்றை அணியும் பழக்கம் இல்லாத மற்றொரு தேசத்தினர் காட்டுமிராண்டிகளாகக் கருதப்பட்டு அந்த நிலையிலிருந்து அவர்கள் வெளிவந்து ஐரோப்பியர்களைப் போல ஆடை அணிய வேண்டும் என்று எதிர்பார்க்கப்படுகிறார்கள்.
இப்போதோ நீராவி இயந்திரங்கள் போன்றவற்றின் மூலம் பெருமளவிலான வயல்வெளிகளை உழ முடிவதுடன் அதன் மூலம் பெரும் செல்வம் ஈட்ட முடியும்.
இன்னும் முன்னேற்றம் ஏற்பட்டால் ஆகாய விமானங்கள் மூலமாக உலகின் எந்தப் பகுதியையும் ஒருசில மணி நேரங்களில் அடைந்துவிட முடியும் என்றும் சொல்லப்படுகிறது.
தற்போது ஒரு குன்றுக்குப் பின்னால் ஒரே ஒரு மனிதன் இருந்துகொண்டு இயந்திரத் துப்பாக்கியை அழுத்தினால் ஆயிரக் கணக்கானவர்களின் உயிரைப் பறிக்க முடியும்.
தற்போதோ பராமரிப்புப் பணிகளுக்காகக் கூட ஆயிரக் கணக்கான மனிதர்கள் தொழிற்சாலைகளிலும் சுரங்கங்களிலும் ஒன்றுசேர்ந்து வேலைபார்க்க வேண்டியிருக்கிறது.
ஒருசில கோடீஸ்வரர்களின் நலனுக்காக அந்தத் தொழிலாளர்கள் தங்களின் வாழ்க்கையைப் பணயம் வைத்து மிகவும் அபாயகரமான வேலைகளையும் செய்ய வேண்டிய நிர்ப்பந்தத்துக்கு ஆளாகிறார்கள்.
தற்போதோ பணத்தாசை மூலமாகவும் பணத்தைக் கொண்டு அடையக் கூடிய வசதிகளைக் காட்டியும் அடிமைப்படுத்தப்படுகிறார்கள் இந்த மனித நாகரிகம் அறத்தையும் மதத்தையும் பொருட்படுத்துவதில்லை.
உடல் சார்ந்த வசதிகளை அதிகரிக்கும் நோக்கத்தை இந்த நாகரிகம் கொண்டிருந்தாலும் அதைக் கூட செய்ய முடியாமல் மிக மோசமாகத் தோல்வியைத் தழுவுகிறது.
அதுபோன்ற விடுதலை என்பது பேரழிவாகவே போய் முடியும் என்றும் உடல் உழைப்பு இல்லாமல் மகிழ்ச்சி சாத்தியம் இல்லை என்றும் சீனர் ஐரோப்பியருக்குப் பதில் கூறுகிறார்.
காந்தி டால்ஸ்டாய் இருவரின் விமர்சனக் கணைகளுக்கு ஐரோப்பியர்கள் இலக்காவதையும் கீழைத் தேசங்களின் மேல் அவர்களுக்கு கரிசனம் இருந்ததையும் முந்தைய பத்திகளில் நாம் காண முடியும்.
நாகரிகம் என்ற பெயரில் நவீனத் தொழில்நுட்பத்தைக் கையில் எடுத்துக்கொண்டு அதன் மூலம் கிடைத்ததாகத் தாங்கள் நம்பிக்கொண்டிருக்கும் உயர்ந்த அந்தஸ்து கொடுத்த அதிகாரத்தில் ஏனைய தேசங்களின் மக்களை ஐரோப்பியர்கள் அடிமைப்படுத்தியதாகவே காந்தி கருதினார்.
இதனாலெல்லாம் தொழில்நுட்ப யுகத்துக்கு முந்தைய யுகத்தில் மனிதர்கள் சந்தோஷமாகவும் சுதந்திரமாகவும் இருந்தார்கள் என்றும் தற்போது மனிதர்கள் அப்படியில்லை என்றும் காந்தி கருதியதாக நாம் நினைத்துக்கொள்ளக் கூடாது.
தொழில்நுட்பம் மனிதர்களைக் கடுமையான உழைப்பிலிருந்து விடுவிக்க வேண்டுமே தவிர அவர்களை அடிமைப்படுத்துவதாக இருக்கக் கூடாது என்றுதான் காந்தி நினைத்தார்.
நவீன யுகத்தையும் தாண்டி அதிநவீன யுகத்தில் நுழைந்திருக்கும் நாம் காந்தி காலத்துடன் நம் காலத்து நிலையை ஒப்பிட்டுப் பார்க்க வேண்டும்.
முன்பு நினைத்தே பார்த்திருக்க முடியாத கருவிகள் இயந்திரங்கள் கண்டுபிடிப்புகள் எல்லாம் நம்மை மகிழ்ச்சியாக வைத்திருப்பதற்கும் சொகுசாக வைத்திருப்பதற்கும் நேரத்தை மிச்சப்படுத்துவதற்கும் உரியவை என்று நம்மிடம் விளம்பரப்படுத்தப்பட்டு நம்மை ஈர்ப்பவை.
எந்த ஒரு புது சாதனம் வந்தாலும் அதை ஒரு மீட்பராகக் கருதி பழைய சாதனத்தைத் தூக்கியெறிந்துவிட்டுப் புதியதை நாடி ஓடுகிறோம்.
அப்படி ஆம் என்று சொல்பவர்களுக்கும் இல்லை என்று சொல்பவர்களுக்கும் இடையிலான வேறுபாடுகளை நாம் ஆழ்ந்து பரிசீலித்தால் நவீனத் தொழில்நுட்பம் எவ்வகையான அத்துமீறலை நம் வாழ்வில் நிகழ்த்திக்கொண்டிருக்கிறது என்பது நமக்குப் புரியும்.
நேரத்தை நாம் மிச்சப்படுத்தியிருக்கிறோம் ஆனால் மிச்சப்படுத்திய நேரத்தை ஆக்கிரமித்துக்கொள்ளவும் ஏராளமான தொழில்நுட்பங்கள் வந்துவிட நமக்கு நேரமே இல்லாமல் போகிறது.
நடைபாதையில் வசிக்கும் மனிதரிலிருந்து அவர் அப்படி நடைபாதையில் வசிப்பதற்கு மூலகாரணமாக இருக்கும் செல்வந்தர் வரை யாருமே மகிழ்ச்சியாக இல்லை.
நம்மிடம் விற்கப்படும் மகிழ்ச்சி யாவும் கண நேரத்துக்கு நாக்குக்கு அடியில் இனிக்கும் சாக்லேட் போல இருந்துவிட்டுக் கரைந்துபோய்விடுகிறது அல்லது மெய்நிகர் மகிழ்ச்சியாக இருக்கிறது.
ஏன் உண்மையான மகிழ்ச்சி நமக்குக் கிடைக்கவில்லை என்பதற்கு கடவுள் நம்பிக்கை மதரீதியான பதில்களை நோக்கியெல்லாம் போக வேண்டாம்.
தேயிலை காப்பி போன்றவற்றை உற்பத்தி செய்வதற்காக லட்சக் கணக்கான மக்கள் கொத்தடிமைகளாகப் பயன்படுத்தப்படுவது அதற்கான காரணங்களுள் ஒன்று.
இன்று நமக்கு விற்கப்படும் மகிழ்ச்சி அதாவது மெய்நிகர் மகிழ்ச்சி யாவும் யாரோ கோடிக் கணக்கான மனிதர்களின் உண்மையான மகிழ்ச்சி பறிக்கப்பட்டதன் விளைவாக உருவாக்கப்பட்டவை என்பதை நாம் நினைவில் கொள்வதில்லை.
முன்பெல்லாம் நாள்கணக்கில் மாதக் கணக்கில் கடின உழைப்பைச் செலுத்திச் செய்த வேலைகளை இன்று கணிப்பொறி சில மணி நேரங்களில் முடித்துவிடுகிறதுதான்.
உலக மக்கள் தொகையில் கணிசமானோரை உடல்சார்ந்த கடின உழைப்பிலிருந்து விடுவித்து மூளை சார்ந்த கடின உழைப்பில் வகையாகச் சிக்க வைத்துவிட்டது நவீனத் தொழில்நுட்பம்.
அதுமட்டுமல்லாமல் நம்மைக் கடின உழைப்பிலிருந்து விடுவிக்கும் சாதனங்கள் என்று சொல்லப்படுபவற்றை உற்பத்தி செய்வதற்காகக் கொத்தடிமை நிலையில் உலகெங்கும் கோடிக்கணக்கானோர் கடின உழைப்பில் ஈடுபடவைக்கப்பட்டிருப்பதை நாம் மறுக்க முடியுமா?
சிங்கர் என்ற கண்டுபிடிப்பாளர் தன் மனைவி மணிக்கணக்கில் கையால் துணி தைத்துக்கொண்டிருப்பதைப் பார்த்து வருந்தி அவருக்கான பரிசாகக் கண்டுபிடித்ததுதான் சிங்கர் தையல் இயந்திரம்.
ஆனால் அதுபோன்ற தொழிற்சாலைகளெல்லாம் நாட்டுடைமையாக்கப்பட வேண்டும் அல்லது அரசின் கட்டுப்பாட்டில் இருக்க வேண்டும் என்று சொல்லும் அளவுக்கு நானும் ஒரு சோஷலிஸ்ட்டுதான்.
அந்தத் தொழிற்சாலைகளெல்லாம் மிகவும் ஈர்க்கக்கூடியதும் ஆதர்சமானதுமான நிலையில்தான் இயங்க வேண்டும் லாப நலனுக்காக இயங்கக் கூடாது ஆனால் மனித குலத்தின் நலனுக்காக இயங்க வேண்டும் பேராசையின் இடத்தை அன்பு எடுத்துக்கொள்ள வேண்டும் என்கிறார்.
அந்த நோக்கத்தில்தான் இயந்திரங்கள் உருவாக்கப்பட வேண்டுமேயொழிய மனிதர்களின் உறுப்புகளையும் மனிதர்களையுமே தேவையற்றதாக ஆக்கிவிடும் நோக்கத்தில் இயந்திரங்கள் உருவாக்கப்படக்கூடாது என்று காந்தி கருதினார்.
நாட்டில் நிலவும் மழையுடன் கூடிய சீரற்ற காலநிலையால் களுத்துறை நுவரெலியா மற்றும் இரத்தினபுரி ஆகிய மூன்று மாவட்டங்களில் மண்சரிவு அபாயம் உள்ளதாக காலநிலை அவதான நிலையம் எச்சரிக்கை விடுத்துள்ளது.
வவுனியா மாவட்ட பாடசாலைகள் மற்றும் ஆசிரியர்கள் எதிர்நோக்கும் பிரச்சினைகள் அவர்களது தேவைகள் குறைபாடுகள் தொடர்பில் குறித்த நடமாடும் சேவையில் கவனம் செலுத்தப்பட்டது.
குறித்த நடமாடும் சேவையில் வடமாகாண கல்வி அமைச்சர் க.சர்வேஸ்வரன் வடமாகாண கல்வி அமைச்சின் செயலாளர் வடமாகாண கல்விப் பணிப்பாளர் வலயக்கல்விப் பணிப்பாளர் கோட்டக் கல்வி அதிகாரிகள் எனப் பலரும் கலந்து கொண்டனர்.
பாகிஸ்தானின் புதிய பிரதமர் இம்ரான் கான் தனது நாட்டின் பொருளாதாரம் தொடர்பில் கவனம் செலுத்துவதற்காக எதிர்வரும் மாதம் நடைபெறவுள்ள ஐக்கிய நாடுகள் பொதுச் சபையின் கூட்டத்தொடரில் கலந்துகொள்ளாதிருக்க தீர்மானித்துள்ளதாக அந்நாட்டு வெளிநாட்டு அமைச்சர் சாஹ் மெஹ்மூத் குரேஷி தெரிவித்தார்.
நான் அங்கு செல்லும் பாகிஸ்தானிய குழுவிற்கு தலைமை தாங்குகிறேன் என சாஹ் மெஹ்மூத் குரேஷி ஊடகவியலாளர் கூட்டமொன்றில் கலந்து கொண்டு உரையாற்றுகையில் கூறினார்.
பாகிஸ்தானின் புதிய பிரதமர் நாடு எதிர்கொண்டுள்ள பொரு ளாதார நெருக்கடிகள் குறித்து கவனமெடுக்க நாட்டில் தங்கியி ருப்பாரா அல்லது ஐக்கிய நாடுகள் கூட்டத் தொடரில் கலந்துகொள் வாரா என்ற விவாதமொன்று பாகிஸ்தானில் நிலவுகின்ற நிலையி லேயே பிரதமரின் மேற்படி தீர்மானம் தொடர்பான அறிவிப்பு வெளி யாகியுள்ளது.
மாலபே தனியார் கல்லூரியை பகுதியளவில் அரச உடைமையாக்குவதற்கு நாம் ஒருபோதும் உடன்படபோவதில்லை என தெரிவித்த அனைத்து பல்கலைகழக மாணவர் ஒன்றியத்தின் இணைப்பாளர் லஹிரு வீரசேகர மாலபே பல்கலைக்கழகத்தின் செயற்பாடுகளால் அரச பல்கலைகழக மாணவர்கள் எதிர்நோக்கும் பிரச்சினைகளை வலியுறுத்தி நாளைய தினம் நுகேகொடையில் எதிர்ப்பு பேரணியை நடத்தவுள்ளோம் என்றும் தெரிவித்தார்.
மருதானையில் அமைந்துள்ள சனசமூக கேந்திர நிலையத்தில் இன்றுஇடம்பெற்ற ஊடகவியலாளர் சந்திப்பில் கலந்துக்கொண்டு கருத்து தெரிவிக்கையிலேயே அவர் மேற்கண்டவாறு குறிப்பிட்டார்.
கடந்த சில வருடங்களாக தென்னிலங்கையில் பரப்பப்பட்டுவரும் முஸ்லிம்களுக்கெதிரான பெளத்த மேலாதிக்க சிந்தனைகள் இப்போது வன்முறைகளாக வெளிப்பட தொடங்கியுள்ளன.அதன் உச்சமாக கடந்த சில தினங்களுக்கு முன்னர் இடம்பெற்ற அளுத்கம வன்முறைகளை அடையாளம் காணலாம்.
இந்த வன்முறை சூழல் கருக்கொண்ட கடந்த சில வருட காலங்களிலிருந்து அளுத்கம வன்முறைகள் வரைக்கும் முஸ்லிம் மக்களை பிரதிநிதித்துவம் செய்யும் கட்சிகள் அரசாங்கத்தில் அங்கத்துவம் வகித்தே வருகின்றன.
பிரதான கட்சியான முஸ்லிம் காங்கிரஸ்ரஹுப் ஹக்கீம் தேசிய காங்கிரஸ் அதாவுல்லா அகில இலங்கை முஸ்லிம் காங்கிரஸ் ரிச்ஹாத் பதியுதீன்போன்ற கட்சிகள் சார்ந்த பலர் மத்தியிலும் மாகாணங்களிலும் இலங்கையில் அதிகாரம் செலுத்தும் பொதுசன ஐக்கிய முன்னணி சார்ந்து அமைச்சர்களாக இருக்கின்றனர்.
முஸ்லிம்கள் அரசுடன் கைகோர்த்து ஆட்சியதிகாரங்களில் பங்கெடுத்து வருகின்ற இன்றைய நிலைப்பாடு இப்போது மட்டுமன்றி பெரும்பாலான சந்தர்ப்பங்களுக்கு முஸ்லிம்களிடத்தில் பொதுவானதொரு போக்காகவே காணப்பட்டு வந்திருக்கின்றது.
என்பது பற்றிய மீளாய்வுகள் இன்றி அளுத்கம சம்பவங்களின் பின்னர் தமிழ் தேசிய ஊடகங்கள் பக்கம்பக்கமாக முஸ்லிம்களை நோக்கி எழுதி தள்ளுகின்றன.ஒருபுறம் முள்ளிவாய்க்கால் படுகொலைகள் நடந்த போது வாளாதிருந்தவர்கள் முஸ்லிம்கள் எங்களை காட்டிகொடுத்தவர்கள் முஸ்லிம்கள் எங்கள் போராட்டத்தில் குளிர் காய்ந்தவர்கள் முஸ்லிம்கள் இப்போது புரிகிறதா சிங்களவர்களை பற்றி?
என்று பழிக்குபழி மனப்பான்மையுடன் குரோதங்களின் வெளிப்பாடுகளாக தமிழ் தேசிய குஞ்சு குரல்கள் எல்லாம் முஸ்லிம்களை நோக்கி ஏவம் கேட்கின்ற அவலங்கள் அரங்கேறுகின்றன.. மறுபுறம் பெருந்தன்மை நிறைந்த தமிழ் தேசிய தலைவர்களோ ஆடுனைகிறதே என்று ஓநாய்கள் அழுகிற லட்சணத்தில் தமிழ் தேசியத்துடன் கைகோர்க்குமாறு முஸ்லிம்களை நோக்கி பாசக்கயிறுகளை சரமாரியாக வீசிவருகின்றனர்.. இதில் பெரிய வேடிக்கை என்னவென்றால் இந்த தமிழ் தேசிய தலைவர்கள் தமது வழிகாட்டலில் இலங்கைவாழ் முஸ்லிம்களை தவிர தமிழ் மக்கள் அனைவரையும் சுவனத்தின் வாசலில் கொண்டுபோய் நிறுத்திவிட்டு வந்திருப்பதான இறுமாப்புடன் கதையளப்பதுதான்.
எனவே இந்த அட்டைக்கத்தி வீரர்களை விடுத்து அளுத்கம முஸ்லிம்களுக்கெதிரான பெளத்த மேலாதிக்கம் இணக்க அரசியலை கேள்விக்குள்ளாக்குகிறதா?
அதுமட்டுமன்றி இந்தகலவரத்தின் காரணமாக இடம்பெற்ற அழிவுகளுக்கு சட்டசபையில் முஸ்லிம் தலைமைகள் நட்ட ஈடு கோரியபோது அதைமறுத்த தமிழ் தலைவரான இராமநாதன் பொன்னம்பலம் இலங்கை முஸ்லிம்கள் இந்தியாவில் இருந்து குடியேறிய கீழ் சாதியினரே என்று கேவலப்படுத்தினார்.அதுவே நீண்ட காலத்துக்கு தமிழ் தலைமைகளுடன் இணைந்த அரசியல் பயணத்தின் மீது முஸ்லிம்கள் நம்பிக்கை இழக்க அடிப்படை காரணமாயிற்று.
இது முஸ்லிம்கள் தமது தனிவழி அரசியல் பாதைகுறித்த சிந்தனைக்கு வழிசமைத்தது.அதே ஆண்டில் எம்.எச்.எம்.அஸ்ரப் தமிழீழஅரசியல் பாதையில் இருந்து விலகி முஸ்லிம் காங்கிரஸ் என்னும் புதியதொரு சகாப்த்தத்தை ஆரம்பித்து வைத்தார்.
ஆனாலும் அதுவரைகாலமும் முஸ்லிம்களிடத்தில் பரப்பப்பட்ட தமிழீழ விடுதலைபற்றிய உணர்வலைகள் அவ்வளவு இலகுவாக மறைந்துவிடவில்லை.
இந்த கருத்தரங்கை தொடங்கிவைத்து பள்ளிக்கல்வி அமைச்சர் செங்கோட்டையன் பேசியதாவது கல்வித் துறையில் இந்தியாவி லேயே தமிழகத்தை முதன்மை மாநிலமாக முன்னேற்றுவதற்கான அனைத்துப் பணிகளையும் மேற்கொண்டு வருகிறோம்.
மத்திய அரசின் பாடத்திட்டத்துக்கு இணையாகவும் அதேநேரத்தில் தமிழர்களின் பாரம் பரியம் கலாச்சாரம் பண்பாடு தொன்மை முதலான அம்சங் களுடனும் தமிழக பாடத்திட்டம் மாற்றியமைக்கப்படும்.
பாட்டாளி வர்க்கத்தின் செயற்பாடு இல்லாது மெய்யியல் நிதர்சனம் ஆக முடியாது மெய்யியல் நிதர்சனம் ஆகாமல் பாட்டாளி வர்க்கம் செயற்பட முடியாது.
அதற்குள்ளாக அவரும் ஏங்கெல்ஸும் கற்பனாவாத சோசலிச இலட்சியங்களை ஒரு விஞ்ஞான அடித்தளத்தின் மீது அமர்த்தியிருந்ததோடு சர்வதேச தொழிலாள வர்க்கத்தின் ஒரு புரட்சிகர அரசியல் இயக்கத்திற்கான அடிப்படையையும் அமைத்துத் தந்தனர்.
மெய்யியல் சடவாதத்தை வரலாறு மற்றும் சமூக உறவுகளது தளத்திற்குள் நீட்சி செய்து மார்க்ஸ் சோசலிசத்திற்கான அவசியமானது முதலாளித்துவ அமைப்புமுறையின் உட்பொதிந்த முரண்பாடுகளது நியதிரீதியான அபிவிருத்தியில் இருந்து எழுகிறது என்பதை நிரூபணம் செய்தார்.
இந்த சர்வாதிகாரம் தன்னுள் அத்தனை வர்க்கங்களின் ஒழிப்புக்கும் ஒரு வர்க்கமற்ற சமூகத்திற்குமான ஒரு உருமாற்றத்தையே உள்ளடக்கியிருக்கிறதே தவிர வேறொன்றுமில்லை ஆகியவற்றை எடுத்துக்காட்டியதே வரலாற்றின் புரிதலில் மார்க்சின் உலகைமாற்றத்தக்க பங்களிப்பாய் இருந்தது.
கம்யூனிஸ்ட் கட்சி அறிக்கையை எழுதியதுடன் மார்க்ஸ் தனது பேனாவைக் கீழே போட்டு விட்டிருந்தாலும் கூட வரலாற்றில் அவரது இடம் அப்போதும் உறுதிப்பட்டதாகவே இருந்திருக்கும்.
ஆயினும் வரலாற்றின் சடவாதக் கருத்தாக்கத்தை ஊர்ஜிதப்படுத்திய மூலதனத்தை அவர் எழுதியது ஒரு உலக வரலாற்று ஆளுமையாக அவரின் அந்தஸ்தை உயர்த்தியது.
ஆயினும் பயனில்லை அவர்களது முயற்சிகள் மார்க்சின் இயங்கியல் வழிமுறை மற்றும் வரலாற்று உட்பார்வை ஆகியவற்றின் வலிமையினால் மட்டுமல்ல அதனினும் அதிகமாக முதலாளித்துவ நெருக்கடி என்னும் யதார்த்தத்தினாலும் செய்வதறியாது திகைத்து நிற்கின்றன.
மூலதனத்தின் மீதான ஒவ்வொரு தாக்குதலையும் பின்தொடர்ந்து முதலாளித்துவ அமைப்புமுறையின் தீர்க்கவியலாத பொருளாதார மற்றும் சமூக முரண்பாடுகளது ஒரு புதிய நடைமுறை எடுத்துக்காட்டு வந்துசேர்ந்து விடுகிறது.
மார்க்சிச அரசியல் பொருளாதாரத்தின் அத்தியாவசியமான வகைப்பாடுகள் மற்றும் கருத்தாக்கங்கள் உழைப்புசக்தி மாறா மற்றும் மாறும் மூலதனம் உபரி மதிப்பு இலாப விகித வீழ்ச்சி சுரண்டல் பண்ட மோகம் தொழிற்துறை கையிருப்புப் படை மற்றும் பாட்டாளி வர்க்கத்தின் சார்பியல் மற்றும் முற்றுமுதல் வறுமைப்படல் முதலாளித்துவத்தின் ஒரு விஞ்ஞானபூர்வ புரிதலுக்கு மட்டுமல்லாது அன்றாட அரசியல் பொருளாதார மற்றும் சமூக அபிவிருத்திகளின் மீதான ஒரு அடிப்படைப் புரிதலுக்கும் கூட அவசியமானவையாக இருக்கின்றன.
மார்க்சின் இருநூறாவது பிறந்ததினத்தில் ஏராளமான கல்விச்சாலை கருத்தரங்குகளில் பேராசிரியர்கள் மார்க்சின் தத்துவங்களுக்குள் தலை நுழைப்பார்கள் என்பதை நிச்சயமாக யாரும் சொல்லலாம்.
ஆயினும் மார்க்சின் வாழ்க்கையின் உண்மையான மற்றும் மிகப் புறநிலையான மதிப்பீடு என்பது வகுப்பறைகளுக்கு வெளியிலேயே நடப்பதாக இருக்கும்.
ஆனால் முதலாளித்துவ அமைப்புமுறையின் அத்தியாவசிய முரண்பாடுகள் ஒரு உலகளாவிய பரஸ்பரச் சார்பு கொண்ட பொருளாதாரத்திற்கும் காலாவதியாகிப் போன முதலாளித்துவ தேசியஅரசு அமைப்புமுறைக்கும் இடையிலானவை பில்லியன் கணக்கான மனித உயிர்களின் உழைப்பு பங்குபெறுகின்ற சமூக உற்பத்தியின் ஒரு உலகளாவிய வலைப்பின்னலுக்கும் உற்பத்தி சாதனங்களது தனியார் உடைமைத்துவத்திற்கும் இடையிலானவை மற்றும் வெகுஜன சமூகத்தின் அத்தியாவசியத் தேவைகளுக்கும் தனிப்பட்ட முதலாளித்துவ பணம்குவிப்பின் சுயநல நலன்களுக்கும் இடையிலானவை இப்போது முதலாளித்துவத்திற்கு எதிரான பாரிய தொழிலாள வர்க்க எதிர்ப்பை இனியும் ஒடுக்குவது சாத்தியமில்லை என்ற ஒரு புள்ளியை துரிதமாக நெருங்கிக் கொண்டிருக்கின்றது.
அமெரிக்க பெடரல் ரிசர்வின் பண அச்சடிப்பு கொள்கையும் உலக மைய வங்கிகளின் குறைந்த வட்டி விகிதக் கொள்கைகளும் கடந்த தசாப்தத்தில் டோ ஜோன்ஸ் சராசரி கிட்டத்தட்ட நான்குமடங்கு அதிகரிப்பைக் காண இட்டுச் சென்றிருக்கின்றன.
முதலாளித்துவ நிதியப்பிரபுத்துவத்தின் உச்சத்தில் இருப்பவர்களது செல்வக்குவிப்பும் உலகின் பரந்த எண்ணிக்கையிலான மக்களது வறுமைப்படலும் ஒருசேர முன்செல்கின்றன.
செல்வக்குவிப்பின் இந்த ஒட்டுமொத்த அவலட்சணம் என்பது வெறுமனே சமகால முதலாளித்துவத்தின் முகத்திலான ஒரு துரதிர்ஷ்டவசமான மற்றும் சீர்செய்துவிடக் கூடிய கறை அல்ல.
நவீனகால பரந்த சமூகத்தின் அவசரமான அத்தனை சமூகத் தேவைகளான கல்வி வீட்டு வசதி முதியோர் நலம் அனைவருக்குமான மற்றும் உயர்தர மருத்துவ வசதி முன்னேறிய பாரிய போக்குவரத்து அமைப்புகளின் அபிவிருத்தி ஆபத்து சூழ்ந்திருக்கும் உலகச் சூழலமைப்பை பாதுகாப்பது மற்றும் இன்னபிறவும் மத்தியில் புரிந்துகொள்ள இயலாத அளவுக்கான மிகப் பரந்த ஆதாரவளங்கள் பெரும்செல்வந்தர்கள் மற்றும் அவர்களது வம்சாவளிகளது முகச்சுளிப்பூட்டத்தக்கதும் மூளையற்றதுமான மனவிருப்பங்களைப் பூர்த்தி செய்வதற்காய் ஒப்படைக்கப்பட்டுக் கொண்டிருக்கின்றன.
பள்ளிகள் கட்டுவதற்கும் கட்டுபடியாகத்தக்க வீட்டுவசதிக்கும் நீர் சுத்திகரிப்பு ஆலைகள் மற்றும் மருத்துவமனைகளுக்கும் மற்றும் அருங்காட்சியகங்கள் கலைக் குழுக்கள் மற்றும் பிற இன்றியமையாத கலாச்சார அமைப்புகளுக்கும் செலவிடப்பட வேண்டிய ஆதாரவளங்கள் பெரும் மாளிகைகள் ஆடம்பரக் கப்பல்கள் நகை ஆபரணங்கள் மற்றும் எண்ணற்ற பிற நாகரிகமற்ற ஆடம்பரங்களுக்காய் வீணடிக்கப்பட்டுக் கொண்டிருக்கின்றன.
நவீன முதலாளித்துவ ஆளும் உயரடுக்கினர் மனித சமூகத்தின் முற்போக்கான வளர்ச்சிக்கு முற்றுமுதலான முட்டுக்கட்டையாக அவர்களே ஆகியிருக்கின்றனர்.
அவர்களது தனிநபர் செல்வத்தின் பெருக்கமானது வெகுஜன வெறுப்பைத் தூண்டுகின்றதும் அமைப்புமுறையின் வீழ்ச்சிக்குக் கட்டியம் கூறுவதாகவும் இருக்கின்ற ஒரு அபாயகட்ட நோய்முற்றிய தன்மையைப் பெற்றிருக்கிறது.
ஆகவே வளர்ச்சியின் பாதையில் முன்பு நிஜப்பொருத்தமுடையதாக இருந்த அத்தனையும் நிஜப்பொருத்தமற்றதாக ஆகின்றன தமது அவசியத்தை தமது இருப்புக்கான உரிமையை தமக்கான பகுத்தறிவு முகாந்திரத்தை இழக்கின்றன.
மரணப்படுக்கையில் இருக்கும் நிஜப்பொருத்தத்தின் முகத்தில் ஒரு புதிய உருப்படியான நிஜப்பொருத்தம் வந்து அமர்கிறது போராட்டமில்லாமல் தனது இறப்பை எய்திக் கொள்ளுமளவுக்கு பழையது போதுமான பக்குவப் புத்தி கொண்டிருந்தால் அமைதியாகவும் இந்த அவசியத்தை அது எதிர்க்குமாயின் பலவந்தமாகவும்.
பெருநிறுவன மற்றும் நிதியப் பிரபுத்துவ முதலைகள் தங்களது செல்வத்தைப் பாதுகாப்பதற்கு எதற்கும் தயங்கமாட்டார்கள் என்பதைக் கணிப்பதற்கு பெரிய அரசியல் உட்பார்வை எதுவும் அவசியமில்லை.
தங்களது விருப்பத்தை சமூகத்தின் மீது திணிப்பதற்கு பழக்கப்பட்டிருக்கும் அவர்கள் மக்கள் எதிர்ப்பின் எந்த அறிகுறிக்கும் வன்மையான ஒடுக்குமுறையைக் கொண்டு பதிலிறுப்பு செய்வார்கள்.
எவ்வாறாயினும் பாரிய வேலைவாய்ப்பின்மை வறுமை சமூக சமத்துவமின்மை அடிப்படை ஜனநாயக உரிமைகள் மீது அதிகரித்துச் செல்லும் தாக்குதல்கள் சூழலியல் பேரழிவின் பெருகும் அபாயம் கடிவாளமற்ற ஏகாதிபத்திய இராணுவவாதம் மற்றும் அணுஆயுதப் போரின் அச்சுறுத்தல் ஆகியவை உள்ளிட சமகாலத்தின் எந்த முக்கியமான அரசியல் மற்றும் சமூகப் பிரச்சினைகளும் முதலாளித்துவத்தின் கட்டமைப்புக்குள்ளாக தீர்க்கப்பட முடியாது.
உண்மையில் வேறுவழியற்று அவசியமாக இருக்கும் சமூக சீர்திருத்தங்களை அமல்படுத்துவதற்கான எந்த உருப்படியான முயற்சியும் கூட குறைந்தபட்சம் மிகப்பெரும் தனியார் செல்வங்களைப் பறிமுதல் செய்வதையும் வெகுஆழமாக செல்வத்தை மறுவிநியோகம் செய்வதையும் அவசியமாக்கும்.
இவ்வாறாக தொழிலாள வர்க்கம் அதன் நலன்களைப் பாதுகாப்பதற்கு மேற்கொள்கின்ற போராட்டமானது மார்க்ஸ் முன்கணித்ததைப் போல சமூகப் புரட்சிக்கே இட்டுச் செல்கிறது.
தொழிலாள வர்க்கத்தின் வெற்றியானது ஒரு சர்வதேச புரட்சிகர மூலோபாயத்தினை தனக்கு அடித்தளமாய்க் கொண்ட ஒரு மார்க்சிச அரசியல் கட்சியின் தலைமையில் தங்கியிருந்தது.
அப்படியானதொரு தலைமை இல்லாதபட்சத்தில் முதலாளித்துவ அமைப்புமுறையின் நெருக்கடி எத்தனை பெரியதாக இருந்தபோதினும் சோசலிசப் புரட்சியானது வெற்றிகாண முடியாது.
முன்கூட்டி முற்றிலுமான நம்பிக்கையின்மையை நிரூபிப்பதற்கான முயற்சியானது வெற்று வறட்டுவாதமாகவோ அல்லது கருத்துக்கள் மற்றும் வார்த்தைகளைக் கொண்டு விளையாடுவதாகவோ தான் இருக்கும்.
இந்த நெருக்கடியை ஒரு வெற்றிகாண்கின்ற மற்றும் வெற்றிகரமான புரட்சிக்குப் பயன்படுத்திக் கொள்கின்ற அளவுக்கு புரட்சிகரக் கட்சிகள் போதுமான நனவு கொண்டிருக்கின்றன என்பதையும் போதுமான ஒழுங்கமைப்பு சுரண்டப்படும் பரந்த மக்களுடனான தொடர்புகள் தீர்மானகரமான மனஉறுதி மற்றும் புரிதலை கொண்டிருக்கின்றன என்பதையும் அவற்றின் நடைமுறையின் மூலமாக நாம் தான் இப்போது நிரூபித்தாக வேண்டும்.
அக்டோபர் புரட்சியை தொடர்ந்து வந்த ஆண்டுகள் மற்றும் தசாப்தங்களில் தொழிலாள வர்க்கம் அதிகாரத்தைக் கையிலெடுப்பதற்கான சாத்தியத்தை முன்நிறுத்திய புரட்சிகர சூழ்நிலைகளுக்கு அங்கே எந்த பஞ்சமும் இருக்கவில்லை.
இரண்டு அழிவுகரமான உலகப் போர்கள் உலகெங்கிலும் பாரிய வெகுஜன எழுச்சிகள் மற்றும் கடுமையான பொருளாதார ஸ்திரமின்மை மற்றும் முழுமையான பொறிவின் ஏராளமான அத்தியாயங்கள் இத்தனைக்குப் பின்னரும் கூட இருபதாம் நூற்றாண்டில் முதலாளித்துவம் தப்பிப் பிழைத்ததென்றால் இறுதி ஆய்வில் தொழிலாள வர்க்கத்தில் அத்தியாவசியமான புரட்சிகர அரசியல் தலைமை இல்லாமல் இருந்ததே காரணமாகும்.
முதலாம் உலகப் போர் வெடித்ததை அடுத்து இரண்டாம் அகிலத்தின் சமூக ஜனநாயகக் கட்சிகள் ஏகாதிபத்தியத்தின் பக்கத்திற்கு நகர்ந்தன தேசியப் பாதுகாப்பு வேலைத்திட்டத்தை ஏற்றுக்கொண்டன தொழிலாள வர்க்கத்தின் போருக்குப் பிந்தைய புரட்சிகர மேலெழுச்சியைக் காட்டிக்கொடுத்தன.
சோவியத் ஒன்றியத்திற்குள்ளாக ஸ்ராலினிச அதிகாரத்துவத்தின் வளர்ச்சியானது மூன்றாம் கம்யூனிச அகிலத்தின் அழிவுக்கு இட்டுச் சென்றது.
புதிய அகிலத்தின் ஸ்தாபக ஆவணத்தில் ட்ரொட்ஸ்கி புரட்சிகரத் தலைமை நெருக்கடியே முதலாளித்துவத்தில் இருந்து சோசலிசத்துக்கான உருமாற்றத்தின் மையப் பிரச்சினையாக இருந்ததென அடையாளம்கண்டார்.
அதற்கு எண்பது ஆண்டுகளின் பின்னர் முதலாளித்துவ அமைப்புமுறையின் அதிகரித்துச் செல்லும் உலகளாவிய நெருக்கடி மற்றும் தொழிலாள வர்க்கத்தின் அதிகரித்துச் செல்லும் போர்க்குணம் ஆகியவற்றின் ஒரு புதிய காலகட்டத்தில் பின்வரும் கேள்வி எழுப்பப்பட வேண்டும் புரட்சிகரத் தலைமை நெருக்கடியை தீர்ப்பதற்கான சாத்தியக்கூறுகள் என்ன இருக்கின்றன?
தொழிலாள வர்க்கத்தின் முன்னேறிய பிரிவுகள் சமூக நனவுடைய இளைஞர்கள் மற்றும் புத்திஜீவிகள் மத்தியிலான மிக முற்போக்கான கூறுகளை தனது பக்கத்திற்கு நான்காம் அகிலம் வென்றெடுத்து தொழிலாள வர்க்கத்தின் பரந்துபட்ட போராட்டங்களை உலக சோசலிசப் புரட்சியின் வெற்றிக்கு இட்டுச் செல்வது சாத்தியமாகுமா?
தலைமைப் பிரச்சினை குறித்த ஆய்வினை ஒரு பரந்த வரலாற்று உள்ளடக்கத்தில் அமர்த்துவது இந்தக் கேள்விக்கான பதிலுக்கு அவசியமாயுள்ளது.